ru en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky tt ru ky ky sah ky ky ky tt ky mn ky ky mk ky ky ky ky ky tt ky ky ky ky ky ky ky ky ru ky kk ky ky ky kk ky ky ky ky kk ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky kk ky ky ba ky lez ky kk ky ky ky ky ky ky sah tt ky ky ky ru ru ky ky ky ky ky ky ky ky ky ky ky krc kk ky kk ky kk ky ky ky kk ky ky mt kk ky ky ky ky ky bg ky ky ky ky ky ky ky ky ky ky ky ky ky ky tt ky ky ky ky ky ru ky krc ky ky ky tt ky ky tt tt ky ru tt ky ky ky ky ky ky ky tt ky ky ky ky ky ky ky ky tt ky ky ky kk ky ky tt ru ky ky mn ky ru ky ky ky ky ky ky tt ky ky ky tt ky ky ky ky ky ky ky tt ky ky kk ky ky ky kk ky ky ky ky ky ky ky ky lez ky mn ky ky tt ky ky ky ky ky ky ky ky ky ky ru tt ky kk ky ru ky ky ky tt tt tt ky ky ky ky ky ky ky ky ky ky ky ky mn ky ky ky ky tt ky ky ky ky ky ky ky ky ky ky ky kk ky ky mn ru ky ky ky mn ky ky ky ky bg ky ky ky ky ru ky ru ky mn ba ky ky mt ky ky kk ky ky ky ky ky ky tt kk ky ky ky kk ky ky ky ky ky ky ru ru ky ru ky ky kk ky tt tt ky ky ky ky ky mt ky ky ky ky tt ky ky ky ky ba ky av ky kk ky ky ru tt ky tt ky ky ky tt ky kk ky ru kk ky ky ky ky ky tt tt ky tt ky tt ky ru kk ky ky ky ky ky ky ky ky ba ky ky ru ky kk ky ru ba kk ky ky ky ky mn ky ky ky ky ky ky ky ky ky ky ru ky kk ky tt ky kk ky ky ky ky ky ky ky ky ky ky ky tyv ky bpy ky ru
"Айат пресс", 25.12.08 - 13-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Шайлообек ДҮЙШЕЕВ, Кыргыз эл акыны,
Байдылда Сарногоев атындагы эларалык Адабий сыйлыктын лауреаты
Редакциядан: Калкагар тоодой залкарыбызды дагы бир залкар жоктоптур. Чыкебизди кара жерге берердеги канкакшаган ырын Шакебиз дагы толуктап, өксүгүн улап, Айтматовго ыр менен тургузган эстелик болуп калыптыр.
Автордон: Бул жоктоо ыры улуу жазуучу жерге берилерден бир күн мурун жазылган. Эртеси коштошуу зыйнатында филармонияда Кыргыз эл артисти Замирбек Үсөнбаев коштоп турган.
Бир келген өлүм башта бар,
Бир башың жетөө болсо да
Алты кез жерди жай кылып,
Ак шыбак көрдү там кылып
Кара тер басып, жаш кулап,
Денесин катчу жай издеп,
Же, куюндап көккө жеталбай.
Же, куюугуп кумду тешалбай,
Ошо, жел туруштук бербептир.
Желелеп баарын буу каптап,
Жексендеп топон суу каптап,
О Чыке, жер туруштук бербептир.
Талашпай оокат кылгын деп
Кандай заман келсе да
Кандай бийлик келсе да
Жалгыз тийген Күнгө окшоп,
Жаза баспай бир дагы,
Эми, багынтып ажал жеңгенде,
Баа жеткис курак келгенде.
Эми, батаңды журтка бергисиз,
Батмандап алтын берсек да,
Чыке, Барса-Келбес деген бир,
Башка бир жайга көчтүңүз.
Канча бир дубан шаарыңдан,
Кайгырып калың эл келди.
Кара жер сыздап термелди.
Кан жутуп турган Сейдеңби.
Кайрылып Чыке ким берет,
Кайта эми бизге сендейди.
Кыйла элден келип канчанын
Кыргыздын эле тоосу эмес,
Кыямат, кылымдын тоосу кулады.
Тескейден келип канча элдин
Тектирдин эле тоосу эмес,
Кунда жок уулун жоготуп
Курдайдын эле тоосу эмес,
Кол калды тарткан жебеде
Кош тулпар калды желеде.
Коштошуп калды комуз күү
Кол булгап муздак денеңе.
Кордуктун арты ушу экен
Кор кылбай сизди кыргызга
Ала Тооң калды суналып,
Ай-Күндөй Соң-Көл да калды
Ак өрүм чачы чубалып.
Ак көбүк чачып кубарып.
Ак толкун болуп жер муштап,
А көрө айтчы, калайык,
Ыр болуп турган кайран көл,
Ый болуп муңун чыгарып.
Ыргыштап толкун жер муштап,
Ыйлап бир бизге калтырган
Чокусун жылдыз өпкөн жер.
Чолпусу жарк деп мөңгүнүн
Чоюлуп булут өткөн жер.
Чоң Маймак, Шекер, Манас тоо,
Чолпонбай, Чынгыз өскөн жер
Чогуусу менен ал калды,
Чоң-кичүү далай жан калды.
Такалуу аттын изи жок,
Талантын издеп тал калды.
Таякчан Момун чал калды.
Табытың тиктеп Ай калды.
Таап ала турган ал барбы?
Каныкей ашкан бел калды,
Кан Манас баскан жер калды.
Катарлаш өскөн тең калды.
Каарманың калды канча бир,
Калк үчүн кымбат кен калды.
КАБА ТАШ кылып ааламга,
Кадырлап алчу эл калды.
Көчпөгөн барбы, оо Чыке?
Көк менен Жерде түбөлүк
Көктөгөн барбы, оо Чыке?
Өтпөгөн барбы, оо Чыке?
Өлбөчү суу деп киринтип,
Өлбөйт деп кайра тирилтип,
Өчпөгөн барбы, оо Чыке?
Кечөө, шат мылтык кармап сүйүнгөн
Шам чырак жанып каталбай,
Шаа мерген Кожожаштын да
О, Чыке, өлүмдөн кимдер кутулган.
Арга жок акка көндү го,
Ай-күнсүз жакка төндү го.
Армандуу кырсык бөлдү го.
Акыры жерге көмдү го.
О, Чыке, кечөө Байдылда
Ажалга отчет берди го.
Байдылда деген ким эле,
Бал тилдүү ырдын пири эле.
Балдакчан баспай калса да
Балбаны эле, пил эле.
Кылымда келет бир эле.
Тамшантып турган өз элин
Таңдайы таттуу тил эле.
Арбак ур ажал ага да
Айласыз барып кас богон.
Азгырып кеткен ат жолдон
Аккалпак кыргыз эл сыздап,
Азалуу көзгө жаш толгон.
Атасыз калган батальон -
Аманат экен ушул жан,
Кечээ, таластын төмөн жагында,
Тагдыры татаал күндө өскөн,
Тарбия, билим алган соң,
Жараткан өзү кайра алып,
Тең таппай турган кезинде.
Көрүнөө чиркин алды эле,
Көз көргүс жайга салды эле.
Көзү жок ажал жөн турса,
Көп жазары калды эле.
Көзөлү эле, алды эле.
Уңгулуу сөздүн ири эле,
Улут деп күйгөн пил эле.
Уу жүзү курсун ажалдын,
Уйпалап салды тим эле...
Бой бербейт экен эчкимге,
Боо түшуп куран окуган
Бозоргон дөбө кум кылдык...
Таап алып ажал аны да
Жаш кетти кайран жигит деп,
Жан тургай таш да жашыган.
Ыйманы ысык жан эле,
Ырдатып салды тим эле,
Өлүмдөн ким бар бошонгон,
Өлбөс жан барбы ошондон.
Көөнө жер болчу кайыны.
Көз тийип Аман өлбөсө
Көк жондон соккон закымдай
Көр чеңгел ажал көрсөткөн,
Көз көргүс жакка кайыды...
Ак калпак кыргыз элине
Шаң эле анын болушу,
Шайырың эле бир келген
Теңирден түшкөн эр эле.
Эси жок ажал тойбойбу,
Кадырман Калый кары өткөн,
Кайыңдай Чолпон бала өткөн.
Океан талант а да өткөн.
Сүйүктүү жандар дагы өткөн.
Рыспай ырдын жаны өткөн.
Секиде жаткан чал өткөн.
Сегизге чыккан бала өткөн.
Журтуңдун улуу уулу эле
Жулкунбай жүрүп а да өткөн.
Кайыр кош Чыке, жакшы жат,
Кара Джип минген биз эмес,
Эми артыла берет баркыңыз,
Ак жылдыз болуп орносун.
Ысмакем бир кез айткандай:
Ыраазы болгун бизге эми,
Канча миң кылым өтсө да
Эстелик койсун сизге эми!...